cyanic-selkie/wikianc huggingface dataset:
Լուսնաքար (միներալ)
Հանքավայրեր
Հանդիպում է հազվադեպ՝ պեգմատիտներում կամ ալպյան տիպի երակներում։ Կիրառվում է որպես կիսաթանկարժեք քար։ Լուսնաքարի հանքավայրեր կան Հայաստանում (հիմնականում Սևանա լճի տարածքում), Ավստրալիայում, Ավստրիայի Ալպերում, Մեքսիկայում, Մադագասկարում, Մյանմայում, Լեհաստանում, Հնդկաստանում, Շրի Լանկայում և ԱՄՆ-ում։
Արտաքին հղումներ
Կատեգորիա:Միներալներ Կատեգորիա:Թանկարժեք քարեր Կատեգորիա:Կալիումի միներալներ Կատեգորիա:Ալյումինի միներալներ
Աննասոֆիա Ռոբ
Առավել հայտնի ֆիլմերից են «Չառլին և շոկոլադի ֆաբրիկան» (2005), «Կամուրջ դեպի Տերաբիթիա» (2007), «Ճանապարհորդություն դեպի կախարդների լեռը» (2009) և «Հոգով սերֆերը» (2011), որտեղ մարմնավորել է հավայացի սերֆերուհի Բեթանի Հեմիլթոնին, ով 13 տարեկանում շնաձկան հարձակումից ամբողջությամբ կորցնում է ձախ թևը, սակայն կարողանում է դառնալ պրոֆեսիոնալ սերֆեր և մասնակցել բազմաթիվ մրցումների։
Կենսագրություն
Ունի անգլիական, շոտլանդական, դանիական, շվեդական և իռլանդական ծագում ։
Չորս ու կես տարի Ռոբը զբաղվել է պարով և մարմնամարզությամբ, որից հետո սկսել է լրջորեն կենտրոնանալ դերասանական կարիերայի վրա։
Արտաքին հղումներ
Կատեգորիա:1993 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի երաժիշտներ Կատեգորիա:Նյու Յորքի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երեխա դերասանուհիներ
Նովենկոե (գյուղ, Բախչիսարայի շրջան)
Նովենկոե (Новеньке, Aranköy), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Արանկոյ։
2001 թվականի տվյալներով Նովենկոե գյուղում բնակվում էր 511 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Փորոքային հաճախասրտություն
Փորոքային հաճախասրտություն (փորոքային տախիկարդիա, վենտրիկուլյար տախիկարդիա, ventricular tachycardia, VT), կանոնավոր, հաճախակի ռիթմի տեսակ, որը ծագում է սրտի փորոքների ոչ նորմալ էլեկտրական ակտիվությունից ։ Չնայած որ մի քանի վայրկյանը կարող է խնդիրներ չառաջացնել՝ ավելի երկարատև առկայությունը վտանգավոր է ։ Կարճատև էպիզոտները կարող են ընթանալ առանց ախտանշանների, կամ ուղեկցվել գլխապտույտով, սրտխփոցով կամ կրծքավանդակում ցավով ։ Փորոքային հաճախասրտությունը կարող է հանգեցնել փորոքների շողացման և սրտի կանգի  ։ Այն հայտնաբերվում է սրտի կանգով մարդկանց 7%-ի շրջանում ։
Փորոքային հաճախասրտությունը կարող է դիտվել սրտի իշեմիկ հիվանդության, աորտալ ստենոզի, սրտային գրոհի, կարդիոմիոմաթիաների, էլեկտրոլիտային խանգարումների դեպքում ։ Ախտորոշումը էլեկտրասրտագրությամբ(ԷՍԳ) է, որտեղ հայտնաբերվում է սրտի զարկերի հաճախականությունը 120 զարկ րոպեից ավելի և ամենաքիչը 3 իրար հաջորդող փորոքային լայն կոմպլեքսների առկայություն ։ Այն դասակարգվում է ոչ կայուն և կայուն` հիմնվելով տևողության վրա` արդյոք տևում է մինչև 30 վայրկյան, թե՞ ավելի ։ «Փորոքային տախիկարդիաներ» տերմինը, կիրառվելով ավելի լայն իմաստով, վերաբերում է ինչպես փորոքային տախիկարդիային, որը կանոնավոր ռիթմ է, այնպես էլ փորոքների շողացմանը և torsades de pointes տիպի տախիկարդիային ։
Նորմալ զարկերակային ճնշման և ուժեղ պուլսի առկայության դեպքում հակաառիթմիկ դեղամիջոցներից կարելի է կիրառել պրոկաինամիդ ։ Այլ դեպքերում ցուցված է անհապաղ կարդիովերսիա ։ Իսկ սրտի կանգով ուղեկցվելու դեպքում ցուցված է սիրտ-թոքային վերակենդանացում և դեֆիբրիլյացիա ։ Երկֆազ դեֆիբրիլյացիան ավելի նախընտրելի է ։ Դեֆիբրիլյատորին սպասելու ընթացքում, կարող է փորձվել պրեկորդիալ հարված, այն դեպքերում, երբ միացված է սրտային մոնիտոր և փորոքային տախիկարդիան գնահատվում է անկայուն ։ Սրտի կանգով ուղեկցվող փորոքային հաճախասրտության դեպքում ապրելիությունը կազմում է 45% ։ Հաճախասրտության էպիզոդների առաջացումը կանխարգելելու համար ցուցված է ինպլանտացվող սրտային դեֆիբրիլյատոր ի տեղադրում և/կամ դեղորայքային բուժում, օրինակ՝ կալցիումական անցուղիների պաշարիչներով, ամիոդարոնով ։
Նշաններ և ախտանիշներ
Չնայած մի քանի վայրկյանը կարող է խնդիրներ չառաջացնել, բայց երկարատև էպիզոդները վտանգավոր են ։Կարճատև էպիզոտները կարող են ընթանալ առանց ախտանշանների, կամ ուղեկցվել գլխապտույտով, սրտխփոցով կամ կրծքավանդակի ցավով ։Փորոքային հաճախասրտությունը կարող է հանգեցնել փորոքների շողացման և սրտի կանգի  ։
Պատճառներ
Փորոքային հաճախասրտությունը կարող է դիտվել սրտի իշեմիկ հիվանդության, աորտալ ստենոզի, սրտային գրոհի, կարդիոմիոմաթիաների, էլեկտրոլիտային խանգարումների(օրինակ՝ արյան մեջ մագնեզիումի կամ կալիումի ցածր քանակ), ժառանգական կանալոպաթիաների(օրինակ՝ երկար QT համախտանիշ), կատեխոլամինէրգիկ պոլիմորֆ փորոքային տախիկարդիայի կամ աջ փորոքի առիթմոգեն դիսպլազիայի առկայության դեպքում ։
Ախտաֆիզիոլոգիա
Տախիկարդիայի մորֆոլոգիան կախված է առաջացման պատճառից և սրտում re-entry օջախի տեղակայումից։ Մոնոմորֆ տախիկարդիայի դեպքում, էՍԳ -ի վրա դիտվում են նույն ձևն ունեցող փորոքային կոմպլեքսներ, քանի որ ազդակը ծագում է կամ միևնույն բարձրացած ավտոմատիզմով գոտուց՝ տեղակայված կամ աջ կամ ձախ փորոքում, կամ re-entry մեխանիզմով միևնույն օջախից։ Առավել հաճախ հանդիպող պատճառը սրտամկանի սպին է՝ տարած սրտամկանի ինֆարկտի հետևանքով առաջացած։ Սպիի շրջանում խանգարվում է ինպուլսի նորմալ հաղորդումը, դրա շուրջ առաջանում է ազդակի հաղորդման ախտաբանական փակ շղթա՝ բերելով փորոքային հաճախասրտության։ Սա նման է նախասրտերի թրթրմանը և վերփորոքային տախիկարդիաների այլ ձևերին հանգեցնող re-entrant շղթաների առաջացմանը։ Այլ հազվադեպ հանդիպող բնածին պատճառներց են աջ փորոքային դիսպլազիան, աջ և ձախ փորոքային արտատար ուղու առկայությունը։
Պոլիմորֆ(բազմաձև) փորոքային տախիկարդիայի պատճառը առավել հաճախ փորոքների վերաբևեռացման խանգարումներն են։ Այս խնդրի առաջացմանը նախատրամադրում է ԷՍԳ -ում երկար QT ինտերվալի առկայությունը։ QT երկարացումը կարող է լինել բնածին կամ ձեռքբերովի։ Բնածին են երկար QT համախտանիշ ը և կատեխոլամինէրգիկ պոլիմորֆ փորոքային տախիկարդիան։ Ձեռքբերովի դեպքերը առավել հաճախ հետևանք են դեղորայքային տոքսիկության կամ էլեկտրոլիտային հաշվեկշռի կանգարումների, կարող են լինել նաև սրտամկանի իշեմիայի հետևանք։ 3-րդ դասի հակաառիթմիկ դեղամիջոցներ ից սոտալոլը և ամիոդարոնը երկարեցնում են QT ինտերվալը և որոշ դեպքերում կարող են հանդիսանալ պրոառիթմիկ գործոն։ Այլ համեմատաբար տարածված դեղամիջոցներից որոշ հակաբիոտիկներ և հակահիստամինային միջոցներ նույնպես կարող են լինել վտանգավոր, թե առանձին-առանձին, թե համակցված կիրառման դեպքում։ Արյան մեջ կալիումի, մագնեզիումի և կալցիումի քանակների խախումները կարող են հանդիսանալ նախատրամադրող գործոն։ Սրտի կանգի ուղեցույցներում որպես անտիդոտ հաճախ բարձր դոզայով մագնեզիում է կիրառվում։
Ախտորոշում
Վենտրիկուլյար տախիկարդիայի ախտորոշումը հիմնված է ԷՍԳ -ում ռիթմի գնահատման վրա։ Որոշ դեպքերում բավականին դժվար է փորոքային տախիկարդիան լայն կոմպլեքսային վերփորոքային տախիկարդիա յից տարբերակելը։ Մասնավորապես, ոտիկի պաշարմամբ համակցված վերփորոքային տախիկարդիաները հաճախ սխալմամբ գնահատվում են որպես փորոքային։ Այլ հազվադեպ երևույթներից են Աշմանի ֆենոմենը և անտեդրոմ նախասիրտ-փորոքային re-entry տախիկարդիաները։
Մշակված են տարբեր ախտորոշիչ չափորոշիչներ՝ տարբերակելու համար՝ արդյոք լայն կոմպլեքսային տախիկարդիան փորոքային է, թե՞ ավելի բարորակ ռիթմ ։ Բացի այդ, եթե անամնեզում առկա է սրտամկանի ինֆարկտ, սրտային անբավարարություն կամ վերջերս դիտված կրծքավանդակի բնորոշ ցավ, լայն կոմպլեքսային տախիկարդիան ավելի հավանական է, որ փորոքային է ։
Ճշգրիտ ախտորոշումը շատ կարևոր է, քանի որ սխալմամբ փորոքային տախիկարդիան վերփորոքային համարելը վատթարացնում է կանխատեսումը (պրոգնոզ)։ Հատկապես կարևոր է, երբ վերփորոքային տախիկարդիան դադարեցնելու համար օգտագործվում է կալցիումական անցուղիների պաշարիչներ, ինչպիսին վերապամիլն է ։ Այսպիսով, ավելի խելամիտ է բոլոր լայն կոմպլեքսային տախիկարդիաները գնահատել և բուժմանը մոտենալ որպես փորոքային տախիկարդիա՝ մինչ ախտորոշման ճշգրտումը։
Դասակարգում
Փորոքային հաճախասրտությունը կարող է դասակարգվել՝ հիմնվելով դրա մորֆոլոգիայի վրա՝
Դասակարգման երրորդ տարբերակը հիմնվում է ախտանիշների վրա։ Առանց պուլսի փորոքային տախիկարդիան ասոցացվում է սրտի էֆեկտիվ արտամղման բացակայությամբ, այսպես կոչված, սրտային պաշարում կամ սրտի կանգ։ Այս պարագայում բուժման մոտեցումը նույնն է, ինչ փորոքների շողացման դեպքում։ Այն համարվում է շոկի հանգեցնող սրտային ռիթմերից մեկը՝ սրտի կանգի ուղեցույցներում։ Երբ փորոքային տախիկարդիան(ՓՏ) ուղեկցվում է արտամղման բավարար պահպանմամբ կարող է ընթանալ անախտանիշ։ Սա հնարավոր է կարճատև էպիզոդների դեպքում, իսկ միջին կամ երկար էպիզոդները դժվար տանելի են սրտամկանի համար, և ինչին կարող է հաջորդել առանց պուլսի ՓՏ՝ ընդհուպ փորոքների շողացում։
Երբեմն փորոքային տախիկարդիայի ժամանակ վերփորոքային դրդող ազդակները հաղորդվում են փորոքներ՝ առաջացնելով նորմալ կամ ձևափոխված վերփորոքային մորֆոլագիայով կոմպլեքսներ(փորոքների «զավթում», «գրավում»)։ Կամ այդ ազդակները կարող են միաձուլվել փորոքային ծագման կոմպլեքսներին՝ առաջացնելով միաձուլված պատկեր(միաձուլված կոմպլեքսներ) ։
Ավելի քիչ թվով դեպքերում ՓՏ դիտվում է կառուցվածքային նորմալ սրտի առկայությամբ։ Սա հայտնի է որպես իդիոպաթիկ փորոքային տախիկարդիա, և եթե փորոքային կոմպլեքսները մոնոմորֆ են, ուղեկցվում է հանկարծակի սրտային մահվան ցածր ռիսկով կամ ռիսկի բացակայությամբ։ Ընդհանուր առմամբ, իդիոպաթիկ ՓՏ-ն դիտվում է ավելի երիտասարդների շրջանում։ Քանի որ իդիոպաթիկ ՓՏ-ի պատճառը ճշտված չէ, ընդհանուր առմամբ համարվում է ժառանգական նախահակվածության և որոշ վնասակար նպաստող գործոնների համակցման հետևանք։
Բուժում
Բուժումն ուղղված է թե՛ փորոքային տախիկարդիայի էպիզոդի դադարեցմանը, թե՛ նոր էպիզոդի առաջացման ռիսկի նվազեցմանը։ Կայուն ՓՏ-ի բուժումը ունի անհատական մոտեցում՝ հաշվի առնելով հիվանդի կողմից ՓՏ էպիզոդների տանելիությունը, թե որքան հաճախակի են դրանք առաջանում, ուղեկցող հիվանդությունների առկայությունը։ Անկայուն ՓՏ-ի դեպքում, որը հեմոդինամիկորեն անկայուն վիճակ է, պահանջվում է անհապաղ էլեկտրական կարդիովերսիա՝ հիվանդին աննորմալ ռիթմից դուրս բերելու նպատակով ։
Կարդիովերսիա
Սովորաբար, եթե դեռ պուլսը շոշափվում է, էլեկտրական կարդիովերսիայով էպիզոդը ընդհատել հաջողվում է ։ Եթե կոմպլեքսները մոնոմորֆ են, հնարավորության դեպքում այն պետք է լինի սինքրոնիզացված՝ ռիթմի փորոքների շողացման անցման խթանումից խուսափելու համար ։ Ցուցված է որպես սկզբնական էներգիա 100Ջ ։ Պոլիմորֆ ռիթմի դեպքում ցուցված են ավելի բարձր էներգիաներ և ոչ սինքրոնիզացված էլեկտրաշոկ՝ դեֆիբրիլյացիա ։
Դեֆիբրիլյացիա
Առանց պուլսի VT-ի դեպքում մոտեցումը նույնն է, ինչ փորոքների շողացման դեպքում։ Ցուցված է բարձր էներգիայի(360Ջ միաֆազ դեֆիբրիլյատորի կամ 200Ջ երկֆազի դեպքում) ոչ սինքրոնիզացված կարդիովերսիա՝ դեֆիբրիլյացիա ։ Հիվանդը այդ դեպքում գտնվում է անգիտակից վիճակում։
Արտաքին դեֆիբրիլյատորի դեպքում էլեկտրաշոկը հաղորդվում է կրծքավանդակին՝ դրա մակերեսին հպած երկու վահանակերի միջոցով։ Ներքին դեֆիբրիլյացիան հնարավոր է նախապես տեղադրված իմպլանտացվող կարդիովերտեր-դեֆիբրիլյատորի(ICD) առկայությամբ։ ICD-ն գործարկվում է և իրականացնում ազդակի գերհաղորդում դեպի փորոքներ։
Փորոքների կծկման արագությունը գերազանցող հաճախականությամբ ազդակների հաղորդումը երբեմն կարող է լինել էֆեկտիվ և դադարեցնել VT-ն։ Իսկ կարճատև անհաջող փորձից հետո ICD-ն սովորաբար դադարեցնում է ռիթմավարումը, գեներացնում և հաղորդում դեֆիբրիլյացիայի համար անհրաժեշտ էներգիա։
Դեղորայքային բուժում
Կայուն մոնոմորֆ կոմպլեքսներով ռիթմի դեպքում որպես դեղորայքային բուժում կարող է օգտագործվել պրոկաինամիդ կամ սոտալոլ, որոնք գերադասելի են լիդոկաինից ։ Չկան ապացույցներ, որ ամիոդարոնը պրոկայինամիդից էֆեկտիվ է ։
Քանի որ մագնեզիումի ցածր քանակը արյան մեջ VT -ի տարածված պատճառ է կարելի է կիրառել մագնեզիումի սուլֆատ torsades de pointes առկայության կամ մագնեզիումի ցածր քանակի հայտնաբերման կամ ենթադրման դեպքում։
Երկարատև հակաառիթմիկ բուժում ցուցված է փորոքային տախիկարդիայի կրկնումը կանխելու նպատակով։ Լայնորեն կիրառվում են բետա-պաշարիչները և մի շարք IIIդասի հակաառիթմիկներ, ինչպիսիք են բետա պաշարիչներից՝ կարվեդիլոլը, մետոպրոլոլը և բիսոպրոլոլը, իսկ կալիումական անցուղիների պաշարիչներից՝ ամիոդարոնը, դրոնեդարոնը, բրետիլիումը, սոտալոլը, իբուտիլիդը և դոֆետիլիդը։ Անգիոտենզին-փոխակերպող ֆերմենտի պաշարիչները և անգիոտենզինային ընկալիչների ներհակորդները նույնպես երբեմն կիրառվում են ։
Վիրաբուժական
Փորոքային տախիկարդիայի և փորոքների շողացման հետևանքով առաջացող հանկարծակի սրտային մահվան կանխարգելման համար ինպլանտացվող կարդիովերտեր-դեֆիբրիլյատորի տեղադրումը ավելի էֆեկտիվ է քան դեղորայքային թերապիան։ Սակայն կիրառումը կարող է սահմանափակվել գնի, ինչպես նաև ուղեկցող հիվանդությունների և հիվանդի նախընտրությունների հետևանքով։
Կրկնվող փորոքային տախիկարդիայի դեպքում կաթետերային աբլացիան հանդիսանում է հնարավոր բուժում ։ Միջամտության ընթացքում մագնիսառեզոնանսային քարտեզագրման օգտագործումը արդյունավետ մեթոդ է ։
Կա մոտեցում, որ կաթետերային աբլյացիան ցուցված է կրկնվող փորոքային տախիկարդիայի բուժման վաղ շրջանում։ Նախկինում աբլացիան չէր հանդիսանում հաճախակի կիրառվող մեթոդ՝ մինչև դեղորայքային մոտեցումներից սպասելիքների սպառումը, հատկապես երբ հիվանդները ձեռք էին բերում էական ախտահարումներ կրկնվող ՓՏ -ի  էպիզոդների և ICD էլեկտրաշոկի հետևանքով։ Չնայած այս դեպքում հակաառիթմիկ բուժումը կարող է նվազեցնել ICD գործարկման հաճախականությունը, այնուամենայնիվ ունի հիասթափեցնող էֆեկտիվություն և կողմնակի էֆեկտներ։ Նորագույն տեխնոլոգիաների զարգացումը և ՓՏ առաջացման օջախի ավելի լավ ըմբռնումը այժմ թույլ է տալիս կատարել աբլացիա բազմակի և անկայուն ՓՏ -ների ժամանակ՝ ընդունելի ապահովության և արդյունավետության առկայությամբ, անգամ առաջընթաց սրտային հիվանդությունների առկայության պարագայում ։
Ծանոթագրություններ
Կատեգորիա:Սիրտ-անոթային համակարգ
Կղուդրո (Թիանեթի շրջան)
Կղուդրո (ყუდრო), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում ։
Դիրք
Գտնվում է ծովի մակարդակից 980 մետր բարձրության վրա։ Շրջկենտրոն Թիանեթից հեռու է 40 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 75 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թիանեթի շրջան
Լեհտե
Լեհտե (Lähte), գյուղական ավան Էստոնիայի Տարտումաա նահանգի Տառտու շրջանում։
2011 թվականի տվյալներով գյուղական ավանում բնակվում էր 492 մարդ։
Արտաքին հղումներ
Կատեգորիա:Էստոնիայի Տարտումաա նահանգի Տառտու շրջանի բնակավայրեր Կատեգորիա:Էստոնիայի գյուղական ավաններ
Դոմ Դելուիզ
Դոմ Դելուիզ (Dominick DeLuise, ), ամերիկացի կատակերգակ դերասան, պրոդյուսեր, ռեժիսոր, ինչպես նաև` վարպետ խոհարար։ Առավել հայտնի է Մել Բրուքսի «Համաշխարհային պատմություն, մաս առաջին», «Ռոբին Հուդ, Տրիկոներով տղամարդիկ» և այլ ֆիլմերում խաղացած դերերով։
Կենսագրություն
Ծնվել է Նյու Յորքում, իտալական ընտանիքում։ Նա եղել է երեք երեխաներից կրտսերը, մեծ եղբոր անունը Նիկոլաս Դելուիզ էր և մեծ քրոջ անունը` Անտուանետա Դելուիզ Դաուրիո ։
Որպես կատագերգական դերասան նկարահանվել է մի քանի հեռուստատեսային սերիալներում, կանոնավորապես հայտնվել է լիամետրաժ ֆիլմերում, մասնակցել է բրոդվեյան բեմադրություններին և մուլտֆիլմերի հնչյունավորումներին։
Հետաքրքրվել է խոհարարությամբ, դարձել է շեֆ-խոհարար, վարում էր համապատասխան թոկ-շոու և տպագրել է մի քանի խոհարարական գրքեր։
Նրա որդիները գնացել են հոր հետքերով. Փիթր Դելուիզը ռեժիսոր և դերասան է, Դևիդ և Մայքլ Դելուիզները երկուսն էլ դերասաններ են։
Մահացել է 2009 թվականի մայիսի 4-ին, 75 տարեկան հասակում, երիկամային անբավարարությունից, մինչև այդ շատ տարիներ պայքարել է քաղցկեղի դեմ։
Ծանոթագրություններ
Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Հնչյունավորողներ Կատեգորիա:Ամերիկացի կինոռեժիսորներ Կատեգորիա:Ամերիկացի ոչ գեղարվեստական գրողներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի ռեժիսորներ
Նովոուլյանովկա (գյուղ, Բախչիսարայի շրջան)
Նովոուլյանովկա (Новоульяновка, Otarçıq), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Օտարչիկ։
2001 թվականի տվյալներով Նովոուլյանովկա գյուղում բնակվում էր 303 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Կլենշամ սյուր Օրն
Կլենշամ սյուր Օրն (Clinchamps-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1106 մարդ, բնակչության խտությունը` 173.63 մարդ/կմ²։ Բնակավայրը զբաղեցնում է 6.37 կմ² տարածք։
2017 թվականի հունվարից Լեզ լա Վիլ համայնքի հետ միասին հանդիսանում է Լեզ Կլենշան համայնքի մաս։
Աշխարհագրություն
Գտնվում է Փարիզ քաղաքից 210 կմ արևմուտք, Կան քաղաքից` 12 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 763 աշխատունակ (15-64 տարեկան) բնակիչ, որոնցից ակտիվ էին 570-ը, իսկ ոչ ակտիվները` 193։ Ակտիվության ցուցանիշը կազմում է 74,7 %։ 570 աշխատունակ մարդկանցից աշխատել է 525 անձ (268 տղամարդ և 257 կին)։ Գործազուրկ են եղել 45 անձ (23 տղամարդ և 22 կին)։ 193 անաշխատունակներից 76-ը եղել են աշակերտներ կամ ուսանողներ, 79-ը` թոշակառուներ, իսկ 38-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վերվիշչե
Վերվիշչե (Вервище), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Սեմյոնովկա (գյուղ, Պերեսլավսկի շրջան)
Սեմյոնովկա (Семёновка), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Լեհցե (գյուղ, Վիննի շրջան)
Լեհցե (Lähtse), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 24 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիննի շրջանի բնակավայրեր Կատեգորիա:Էստոնիայի գյուղեր
Իսաո Տաքահատա
Իսաո Տաքահատա (, Տաքահատա Իսաո, ), ճապոնացի ռեժիսոր, անիմատոր, սցենարիստ ու պրոդյուսեր։ Համաշխարհային ճանաչում ու հարգանք է վայելում իր անիմեների համար։ Նրա գործերից են այնպիսի անիմեներ, ինչպիսիք են պատերազմական «Լուսատիտիկների գերեզմանոցը», ռոմանտիկ «Միայն երեկ»-ը, էկոլոգիական արկած «Պոմ Պոքո»-ն ու «Իմ հարևան Յամադաներ»-ը կատակերգությունը։
Կենսագրություն
Ծնվել է 1935 թվականի հոկտեմբերի 9-ին։ 1959 թվականին ավարտել է Տոկիոյի համալսարանի ֆրանսիական գրականության դասընթացը։ Նա Հայաո Միյաձակիի հետ Գիբլի հանրահայտ ստուդիայի համահիմնադիրն է։
Ազդեցությունն ու ոճը
Տաքահատայի վրա ազդեցություն են թողել իտալական նեոռեալիզմն ու ֆրանսիական 1960-ականների ֆիլմաարտադրության նոր ալիքը։ «Հեծանիվների գողերը» հիշատակվում են որպես «3000 լիգա մամային փնտրելիս» անիմեի ստեղծման վրա հատկապես շատ ազդած ֆիլմ։ Սա տարբերում է Տաքահատայի անիմեները մնացածներից, որոնք երևակայության վրա են կենտրոնացած. նրա ֆիլմերը, հակադրություն ստեղծելով, ռեալիստիկ են՝ էքսպրեսիոնիստական երանգներով։ Նեոռեալիզմն արտահայտվում է Տաքահատայի՝ ամենօրյա աշխարհիկ իրադարձությունների նկատմամբ առանձնակի ուշադրությամբ։ Հեռուստատեսային կարիերայի վաղ շրջանում նա հավատարմորեն հետևում էր եկեղեցի գնալու կամ շշերը մաքրելու աշխատանքի կամ էլ ֆերմերների՝ իրենց դաշտերում արվող գործի մանրամասն նկարագրություններին։ Որոշ բացառություններով՝ Տաքահատայի աշխատանքները ռեալիստիկ ու խորը դրամաներ են։ Ինչպես Միյաձակիի հետ, Տաքահատան ու Մայքլ Օչելոտը միմյանց ստեղծագործությունների մեծ գնահատողներ են։ Մինչ Մայքլ Օչելոտն «Պոմ Պոքո»-ն ու «Լուսատիտիկների գերեզմանոցը» դասում է իր սիրելի ֆիլմերի շարքին, Տաքահատան ասում է, որ Օչելոտի «Կիրիքուն ու կախարդուհին» գործը (որի ճապոներեն հնչունավորումն ինքն է ղեկավարել) դրական էմոցիաներ առաջացնող օբյեկտիվության առանցքային օրինակ է։
Արտաքին հղումներ
Կատեգորիա:Ճապոնացի մուլտիպլիկատորներ Կատեգորիա:Ճապոնացի ռեժիսորներ Կատեգորիա:Տոկիոյի համալսարանի շրջանավարտներ Կատեգորիա:20-րդ դարի մուլտիպլիկատորներ Կատեգորիա:Թոքի քաղցկեղից մահացածներ
Live in Bucharest: The Dangerous Tour
Live in Bucharest: The Dangerous Tour-ը DVD է Մայքլ Ջեքսոնի Dangerous շրջագայության շրջանակներում Բուխարեստի մարզադաշտում 1992 թվականի հոկտեմբերի 1-ին տեղի ունեցած համերգի ձայնագրությամբ։ Այն թողարկվել է 2005 թվականին։ Առաջին անգամ այս սկավառակը թողարկվել էր The Ultimate Collection բոքս սեթում։ Համերգին մասնակցել էին 70,000 երկրպագու։ Այս համերգը Մայքլ Ջեքսոնի միակ թողարկված համերգն է ԱՄՆ-ում։ Նրա այլ համերգներ թողարկվել են ԱՄՆ-ի տարածքից դուրս։
Գույություն ունի մեևնույն համերգի 2 տարբերակ, առաջին տարբերակը ցուցադրել է BBC հեռուստաալիքը Ջեքսոնի մահվանից մեկ օր անց։ Այդ տարբերակը հեռարձակվել էր BNN/Ned3 ալիքով։ Այդ տարբերակի բոլոր կադրերը նույն համերգից են։ DVD տարբերակը առաջին անգամ ցուցադրվել է 1992 թվականին HBO հեռուստաալիքով։ Այս տարբերակում ներառված են կադրեր այլ համերգներից, լավ մշակվել է երկրպագուների գոռոցները և հանվել է We Are The World Interlude-ը։
Աղբյուրներ
Կատեգորիա:Մայքլ Ջեքսոնի տեսաերիզներ Կատեգորիա:Մայքլ Ջեքսոնի համերգային ալբոմներ Կատեգորիա:2005 ալբոմներ
Հրեական օրացույց
Հրեական տոմար (הלוח העברי, հալուախ հաիվրի), հրեաների ավանդական տոմար, Իսրայելի պետության պաշտոնական տոմարը (Գրիգորյան տոմարի հետ միասին)։ Այս տոմարով են տոնվում հրեական տոները, սինագոգներում ընթերցվում են թորայի համապատասխան մասերը, տոնում են ծնունդներ և հիշվում են մահացածները, օգտագործում են պաշտոնական և կոմերցիոն փաստաթղթեր կազմելիս։ Հրեական տարեթվերի մաթեմատիկայի ժամանակակից օգտագործումը Լուսնի փուլերին հետևելու փոխարեն առաջ է դրվել Հիլել Բ-ի որոշմամբ 359 թվականին։
Հրեական տոմարը լուսնա-արևային է, ինչի շնորհիվ ամեն օրացուցային տարին միշտ գալիս է ոչ թե միայն տարվա մեկ սեզոնին, այլ նաև Լուսնի նույն փուլին։ Ամիսները սկսվում են միայն նորալուսնի ժամանակ, ինչպես նաև Հրեական նոտ տարին։ Փեսախը՝ հրեական զատիկը, միշտ լինում է լիալուսնին աշնան սկզբին։
Արտաքին հղումներ
Կատեգորիա:Օրացույցներ Կատեգորիա:Իսրայել Կատեգորիա:Հրեական օրացույց
Rosenrot (սինգլ)
Rosenrot (Անհավես), գերմանական Rammstein խմբի տասնիններորդ սինգլն է, և երկրորդը «Rosenrot» ալբոմից։ Թողարկվել է 2005 թ. դեկտեմբերի 16-ին Մոթոռ Մյուզիք լեյբլի կողմից ։
Ծանուցումներ
Կատեգորիա:2005 սինգլներ Կատեգորիա:Ռամշտայնի երգեր
Ծուխ
Ծուխ, կայուն դիսպերս համակարգ, կազմված է մանր, պինդ մասնիկներից, որոնք կախված վիճակում գտնվում են գազերում։ Ծուխը տիպիկ աերոզոլ է, որի մասնիկների չափերը 10−5 - 10−7 մ են։ Ի տարբերություն փոշու մասնիկների, որոնք ավելի խոշոր են, ծխի մասնիկները, գործնականում, ծանրության ուժի ազդեցությամբ չեն նստում։
Ծխի մասնիկների շուրջը, որպես միջուկների, կարող է տեղի ունենալ մթնոլորտային խոնավության խտացում, որի հետևանքով գոյանում է մառախուղ։
Ծուխն առաջանում է, մասնավորապես, վառելանյութերի այրման ժամանակ (օրինակ, ՋԷԿ-երի և արդ. տարբեր տեղակայանքների հնոցներում), հրդեհների դեպքում (հատկապես՝ անտառների)։ Այդպիսի ծուխը կարող է պարունակել չայրված վառելանյութի, զոլերի, մետաղների օքսիդների և խեժերի խոշոր մասնիկներ։ Ծխագազերի վատ մաքրման հետևանքով աղտոտվում է շրջակա միջավայրը, վատանում է միկրոկլիման, գոյանում մառախուղ, նվազում բնական լուսավորվածությունը։
Ծուխը նպաստում է մարդկանց հիվանդագին վիճակների զարգացմանը (վերին շնչուղիների կատար, բրոնխիտ, թոքերի ֆիբրոզ փոփոխություններ)։ Ծխի մեջ ծանր մետաղների (կապար, սնդիկ) կոնդենսատի պարունակությունն առաջացնում է արյան փոփոխություններ, դանդաղեցնում երեխաների ֆիզիկական զարգացումը։ Ծխի որոշ բաղադրամասեր պարունակում են քաղցկեղածին նյութեր։ Ծխի խոշոր մասնիկներն աչքի մեջ ընկնելիս վնասում են եղջերաթաղանթն ու լորձաթաղանթը։
Ծխի դեմ պայքարելու համար կատարում են ձեռնարկությունների և բնակավայրերի կենտրոնացված ջերմա- և գազամատակարարում, ստեղծում են սանիտարա-պաշտպանական գոտիներ, տեղակայում գազամաքրիչ սարքեր։
Կատեգորիա:Կոլոիդային քիմիա Կատեգորիա:Աերոզոլներ
Ռոման Հարկուշա
Ռոման Հարկուշա (Раман Рыгоравіч Гаркуша; ), բելառուս ֆուտբոլիստ, պաշտպան։
Գործունեության սկիզբ
Բորիսովի «ԲԱՏԷ» ակումբի սան։ 2002 թվականին նա եղել է Բորիսովի պահեստային թիմում։ 2003 թվականին տեղափոխվել է «Դարիդա»։ Ակումբի կազմում իր նորամուտը նշել է 2003 թվականի ապրիլի 18-ին՝ Պրեմիեր լիգայի «Գոմելի» դեմ խաղում ։ Նա հիմնական կազմում անցկացրել է ընդամենը 5 հանդիպում։ Այնուհետև 2004 թվականին տեղափոխվել է «Զվեզդա-ՎԱ-ԲՍՀ», որտեղ ևս հանդես է եկել երկրի ուժեղագույն դիվիզիոնում։ Նա հիմնական կազմի հիմնական խաղացողներից էր։ 2005 թվականին վերադարձել է « ԲԱՏԷ », որտեղ դարձել է Բելառուսի ֆուտբոլի առաջնության արծաթե մեդալակիր՝ անչափահասների շրջանում։ Նա նաև առաջնությունում անցկացրել է 10 հանդիպում։ 2006 թվականին նա տեղափոխվել է «Բերյոզա», որի հետ արդեն խաղացել էր Բելառուսի ֆուտբոլի առաջին լիգայում։ 2006 թվականի հուլիսին նա փոխել է ակումբային գրանցումը և տեղափոխվել Նեսվիժի «Վերաս»։ Նա ակումբում խաղացել է մինչև 2009 թվականի հուլիսը՝ դառնալով ակումբի առանցքային խաղացողներից մեկը։
«Արարատ»
2009 թվականի հուլիսին տեղափոխվել է հայկական « Արարատ » ակումբ։ Ակումբի կազմում իր նորամուտը նշել է 2009 թվականի օգոստոսի 1-ին՝ « Կիլիկիա » ակումբի դեմ խաղում։ 2009 թվականի սեպտեմբերի 24-ին դարձել է Հայաստանի սուպերգավաթի մրցանակակիր՝ հաղթելով «Փյունիկին»։ Ֆուտբոլիստը խաղադաշտ է դուրս եկել մեկնարկային կազմում ու անցկացրել ամբողջ հանդիպումը։ Դարձել է ակումբի առանցքային պաշտպաններից մեկը։ Ակումբի կազմում իր մեկնարկային գոլը խփել է 2009 թվականի հոկտեմբերի 25-ին Երևանի « Բանանցի » դեմ խաղում։ Մրցաշրջանի վերջում լքել է ակումբը։
«Վերաս» (Նեսվիժ) և «Իմպուլս»
2010 թվականի հունվարին նա վերադարձել է Նեսվիժի «Վերաս»։ Առաջին խաղը անցկացվել է 2010 թվականի ապրիլի 17-ին «Սլոնիմ»-ի դեմ ։ Նա իր առաջին գոլը խփել է 2010 թվականի մայիսի 8-ին՝ «Ռուդենսկի» դեմ խաղում ։ 2010 թվականի աշնանը «Վիտբեսկում» փորձաշրջան է անցել, սակայն չի ընտրվել ։ Այնուհետև, 2011 թվականին, հաջորդել է հայկական « Իմպուլս » ակումբին միանալու լեգեոնական հերթական փորձը։ 2011 թվականի ամռանը լքել է ակումբը՝ ակումբի հետ պայմանագրի խզման պատճառով։ Ինչպես ավելի ուշ ասել է ֆուտբոլիստը, հայկական ակումբի ղեկավարությունը որոշել է բաժանվել ակումբի լեգեոներներից և հույսը դնել տեղացի երիտասարդ խաղացողների վրա ։
«Գորոդեա»
2011 թվականի օգոստոսին նա դարձել է «Գորոդեյա»-ի խաղացող ։ Նա ակումբի կազմում իր նորամուտը նշել է 2011 թվականի օգոստոսի 28-ին՝ «ԴՍԿ Գոմելի» դեմ խաղում։ Նա ակումբի կազմում իր դեբյուտային գոլը խփել է 2011 թվականի հոկտեմբերի 1-ին Սվետլոգորսկ «Քիմիկի» դեմ խաղում ։ 2012 թվականի հունվարին նա փորձառություն է անցել Ուզբեկստանի «Նավբախոր» ակումբում։ Սակայն խաղացողի տեղափոխումը տեղի չի ունեցել և 2012 թվականի մարտին նա կրկին պայմանագիր է կնքել «Գորոդեյ»-ի հետ ։ Մրցաշրջանի առաջին հանդիպումը անցկացվել է 2012 թվականի ապրիլի 21-ին «Բերյոզա-2010» ակումբի դեմ ։ Նա իր առաջին գոլը խփել է 2012 թվականի սեպտեմբերի 22-ին «Ռուդենսկի» դեմ խաղում ։ 2013 թվականին նա շարունակել է խաղալ ակումբում։ 2013 թվականի հունիսի 29-ին Պինսկի «Վոլնա»-ի դեմ խաղում երկրորդ խաղակեսի վերջում ֆուտբոլիստն իրեն վատ է զգացել և շտապօգնության մեքենայով տեղափոխվել հիվանդանոց ։ Բժշկական զննումից հետո նախնական ախտորոշվել է «անհայտ ծագման հիպոթենզիա» (արյան ճնշման զգալի նվազում), իսկ հաջորդ օրը հաղորդվել է, որ ֆուտբոլիստի վիճակը նորմալ է ։
«Սմոգրոն»
2013 թվականի օգոստոսին տեղափոխվել է «Սմորգոն» ։ Նա ակումբի կազմում իր նորամուտը նշել է 2013 թվականի օգոստոսի 17-ին՝ «Գորոդեյա»-ի դեմ խաղում։ 2014 թվականի մրցաշրջանում նա շարունակել է մարզվել Սմորգոնական ակումբի հետ ։ Դարձել է ակումբի առանցքային խաղացողներից մեկը։ Մեկուկես տարի ընթացքում նա խաղադաշտ է մտել 34 անգամ։ Լքել է ակումբը 2015 թվականի հունվարին ։ Այնուհետև 2015 թվականից մինչև 2017 թվականն ընկած ժամանակահատվածում հանդես է եկել Երկրորդ լիգայի «Վիկտորիա» ակումբում։ 2018 թվականին նա ավարտել է պրոֆեսիոնալ ֆուտբոլային կարիերան։
Նվաճումներ
«Արարատ»
Ծանոթագրություններ
Կատեգորիա:ԲԱՏԷ-ի ֆուտբոլիստներ Կատեգորիա:Արարատի ֆուտբոլիստներ Կատեգորիա:Ֆուտբոլիստներ Կատեգորիա:Բելառուս ֆուտբոլիստներ
Վլադիսլավ Կրյուչկով
Վլադիսլավ Յուրիեվիչ Կրյուչկով (Владисла́в Ю́рьевич Крючко́в, ), ռուս ֆուտբոլիստ, պաշտպան, խաղում է Տագանրոգի «Ֆորտե» ակումբում։
Կարիերա
Կալինինգրադի ֆուտբոլի սան է։ Առաջնաելույթ է ունեցել 2007 թվականին «Բալտիկ-2» ակումբում, երկրորդ դիվիզիոնում։ Մրցաշրջանի վերջում վնասվածքի պատճառով չի կարողացել պայմանագիր կնքել հիմնական թիմի հետ։
2008 թվականին անցել է «Ռիգայ» ֆուտբոլային ակումբի դիտումները, նրան նկատել են «Վենտսպիլս»-ի սելեկցիոներները (վերջին երեք տարիների Լատվիայի ֆուտբոլի հաղթող ակումբ) և պայմանագիր է կնքել ակումբի հետ։ Սակայն թիմում ստեղծված պայմանները դուր չեն եկել նրան ։
2009 թվականից նա մերձմոսկովյան «Իստրա» ակումբի խաղացող է։ 2010 թվականին նորից հայտնվել է «Վենտսպիլս» ֆուտբոլային ակումբում, որտեղ խաղացել է 7 խաղ։
2013 թվականի մարտին պայմանագիր է կնքել իր հարազատ «Բալտիկ» ակումբի հետ, որտեղ 3 մրցաշրջանի ընթացքում խաղացել է 82 խաղ և խփել է 1 գոլ ։
2015 թվականի հուլիսի 31-ին հայտավորված էր ՊՖԼ «Կալուգա» ակումբի համար ։
2016-ից մինչև 2019 թվականը խաղում էր Կալինգրադի «Բալտիկ»-ում։
2021 թվականին տեղափոխվել է «Ալաշկերտ»։ Ձմռանը տեղափոխվել է Տագանրոգի «Ֆորտե» ակումբ։
Ծանոթագրություններ
Կատեգորիա:Ֆուտբոլիստներ այբբենական կարգով Կատեգորիա:Ռուս ֆուտբոլիստներ Կատեգորիա:Ալաշկերտի ֆուտբոլիստներ
Չաբանո
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 174 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թիանեթի շրջան
Բարսուչիխա (Կասմալայի վտակ)
Բարսուչիխա, գետ Ռուսաստանում, հոսում է Նովոսիբիրսկի շրջանով, Ալթայի երկրամասով։ Գետաբերանը գտնվում է Կասմալա գետի ձախ ափից 86 կմ հեռավորության վրա։ Երկարությունը կազմում է 21 կմ ։
Ջրային գրանցամատյան
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության մասը կազմում է Օբ գետը Բառնաուլ քաղաքից մինչև Նովոսիբիրսկի հիդրոհանգույցը, առանց Չումիշ գետի, գետի գետային ենթաավազանը կազմում է Օբի վտակների ավազանից մինչև Տոմ գետ թափվելու վայրը։ Գետի ավազանը Օբն է մինչև Իրտիշ գետ թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Վերին Օբի ավազանային շրջանի գետեր
(5928) Պինդարուս
(5928) Պինդարուս (Pindarus), աստերոիդ աստերոիդների գոտու արտաքին մասում։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,972111 ա. մ., առավելագույնը մոտենում է 3,4834 ա. մ. հեռավորության վրա և հեռանում 4,4608 ա. մ. ։ Արեգակի շուրջ մեկ ամբողջական պտույտ է կատարում 2891,55 երկրային օրվա ընթացքում, իր ուղեծրով շարժվելով միջինում 0,124501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,28° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Նիկոլայ Սապունով
Նիկոլայ Սապունով (Николай Николаевич Сапунов, ), ռուս նկարիչ։
1893-1901 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում։ «Գոլուբայա ռոզա» խմբավորման ցուցահանդեսի (1907) մասնակից։ Ստեղծել է դեկորատիվ նատյուրմորտներ («Սկահակներ և ծաղիկներ», տեմպերա, 1910, Տրետյակովյան պատկերասրահ, Մոսկվա), գրոտեսկային կենցաղային պատկերներ («Կարուսել», տեմպերա, յուղաներկ, 1908, (Սանկտ Պետերբուրգ), որոնց բնորոշ է իրականության և թատերայնության զուգորդումը, վառ գուներանգը։
1905 թվականից մասնակցել է Վսևոլոդ Մեյերխոլդի «սիմվոլիկ» թատրոնի ստեղծմանը, հեղինակի, բեմադրողի և նկարչի ձգտումների համադրություն է եղել Ալեքսանդր Բլոկի «Բալագանչիկ» բեմադրությունը Վ․ Կոմիսարժևսկայայի անվան ակադեմիական դրամատիկական թատրոնում (Սանկտ Պետերբուրգ, 1906), Ա․ Շնիցլերի «Կոլոմբինայի շարֆը» ֆանտասմագորիկ ձևավորումը Ինտերմեդիաների տանը (Սանկտ Պետերբուրգ, 1910)։
Սապունովի բեմանկարչական և հաստոցային մի քանի աշխատանքներ գտնվում են Հայաստանի ազգային պատկերասրահում և «Արամ Աբրահամյանի հավաքածու» թանգարանում (Երևան)։ Սապունովը մահացել է Տերիյոկիում նավակով զբոսանքի ժամանակ, երբ ծանրաբեռնված նավակը շրջվել է, մյուս ուղևորներին փրկել է օգնության հասած նավը։
Դրախտ (այլ կիրառումներ)
Դրախտ, կարող է վերաբերել՝
Իվան Կալին
Իվան Պետրովիչ Կալին (Ivan Calin, ), խորհրդային և մոլդովացի պետական գործիչ, Մոլդովայի ԽՍՀ Գերագույն Խորհրդի նախագահության նախագահ, 1980-1985 թվականներին ԽՍՀՄ Գերագույն Խորհրդի նախագահության նախագահի տեղակալ, 1985-1990 թվականներին Մոլդովայի ԽՍՀ նախարարների խորհրդի նախագահ ։
1998-2010 թվականներին եղել է Մոլդովայի Հանրապետության խորհրդարանի պատգամավոր։
Կենսագրություն
Իվան Կալինը ծնվել է գյուղական ընտանիքում։ Բնիկ մոլդովացի է, մայրենի լեզուն մոլդովերենն է։ Ավարտել է հայրենի գյուղի յոթամյա դպրոցը, որից հետո ընդունվել է Քիշնևի խաղողագործության և գինեգործության ուսումնարան, որն ավարտել է 1955 թվականին՝ կարմիր դիպլոմով։ 1949-1955 թվականներին ՀԼԿՄԵ-ի անդամ էր։
1955 թվականին դարձել է ԽՄԿԿ անդամ։ 1960 թվականին ավարտել է Քիշնևի Մ. Վ. Ֆրունզենի անվան գյուղատնտեսական ինստիտուտը, որտեղ 1958-1960 թվականներին աշխատել է նաև պրոֆկոմի նախագահ։ Նա հետագայում աշխատել է կոլխոզի նախագահի տեղակալ և կոլխոզ կուսակցական կազմակերպության (1960-1963) կուսկոմիտեի քարտուղար, իսկ 1963 թվականին նշանակվել է Քելերաշական ԽՄԿԿ շրջկոմի առաջին քարտուղար՝ այդ պաշտոնում աշխատելով մինչև 1970 թվականը։ 1967-1969 թվականներին հեռացել է կուսակցական ակտիվ աշխատանքից՝ սովորելով ԽՄԿԿ կենտկոմին կից կուսակցական բարձրագույն դպրոցում, որն ավարտել է 1969 թվականին։
1980 թվականի ապրիլի 10-ից մինչև 1985 թվականի դեկտեմբերի 24-ը Մոլդովական Խորհրդային Սոցիալիստական Հանրապետության Գերագույն խորհրդի նախագահության նախագահ էր, 1980 թվականի հունիսի 25-ից մինչև 1986 թվականի հունիսի 17-ը՝ ԽՍՀՄ Գերագույն Խորհրդի նախագահության նախագահի տեղակալ։ 1981-1990 թվականներին ԽՄԿԿ կենտկոմի անդամի թեկնածու էր։
1985 թվականի դեկտեմբերի 24-ից Մոլդովայի ԽՍՀ նախարարների խորհրդի նախագահն է։ ԽՍՀՄ սահմանադրության համաձայն՝ նա ավտոմատ կերպով նաև ԽՍՀՄ Մինիստրների խորհրդի անդամ էր։ 1990 թվականի հունվարի 10-ին Կալինը ազատվել է բոլոր կուսակցական և պետական պաշտոններից։ Հետագայում, ավարտելով 1990 թվականին ԽՍՀՄ արտաքին գործերի նախարարության դիվանագիտական ակադեմիայի ղեկավար դիվանագիտական կադրերի պատրաստման տարեկան դասընթացները, սկզբից ԽՍՀՄ-ի, ապա՝ 1990-1995 թվականներին Ռուսաստանի, Ռումինիայի դեսպանության խորհրդական-դեսպանորդ (նախարար-խորհրդական)։
Ավելի քան 35 տարի հանրապետության բարձրագույն օրենսդիր մարմնի պատգամավոր էր, այդ թվում՝ 1967-1990 թվականներին Մոլդովայի ԽՍՀ Գերագույն խորհրդի պատգամավոր, իսկ 1998-2010 թվականներին Մոլդովայի Հանրապետության խորհրդարանի պատգամավոր։ 1980-1992 թվականներին Մոլդովական ԽՍՀ-ից ընտրվել է ԽՍՀՄ Գերագույն խորհրդի պատգամավոր
2008 թվականի փետրվարին լույս է տեսել Կալինի «Պայքարի և արարման տարիները» գիրքը՝ նվիրված Մոլդովայի նորագույն պատմության իրադարձություններին ։
2009 թվականի օգոստոսի 28-ին նախագահել է նոր գումարման խորհրդարանի առաջին նիստը՝ որպես հին պատգամավոր ։ Այդ նիստում պետք է տեղի ունենային Մոլդովայի խորհրդարանի նախագահի ընտրությունները, բայց կոմունիստների խորհրդարանական խմբակցությունը, որը 101 մանդատից միայն 48 մանդատ է ունեցել, ինչը նշանակում է, որ ընդդիմադիր էր, բոլոր ուժերով ձգտել է խուսափել քվեարկությունից։ Նիստի նախագահող և կոմունիստների կուսակցության ներկայացուցիչ Իվան Կալինը ընդմիջել է հայտարարել՝ այդ որոշումը չդնելով քվեարկության, ինչի հետևանքով խորհրդարանականների մեծամասնությունը կոմունիստների այդ պահանջը համարել են չհիմնավորված։ Արդյունքում Կալինը և մյուս կոմունիստ պատգամավորները լքել են նստադահլիճը, իսկ չորս խմբակցությունները, որոնք ունեցել են 101 պատգամավորներից 53-ի մեծամասնությունը, նիստը շարունակել են ինքնուրույն ։
2010 թվականին հրաժարվել է առաջադրվել նոր գումարման խորհրդարանում՝ ծանր հիվանդության պատճառով։ Արդյունքում՝ Մոլդովայի խորհրդարանի ամենատարեց պատգամավոր Վլադիմիր Վորոնինը դարձել է կոմկուսի գործող նախագահ ։
Ընտանիք
Ամուսնացած էր։ Ունեցել է երկու որդի և երեք թոռ։
Արտաքին հղումներ
Կատեգորիա:Գիտնականներ այբբենական կարգով Կատեգորիա:Մոլդովայի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Լենինի շքանշանի ասպետներ Կատեգորիա:Տնտեսագիտական գիտությունների դոկտորներ Կատեգորիա:ԽՄԿԿ 26-րդ համագումարի պատվիրակներ Կատեգորիա:ԽՄԿԿ 27-րդ համագումարի պատվիրակներ
Նովոպավլովկա (գյուղ, Բախչիսարայի շրջան)
Նովոպավլովկա (Новопавлівка, Han Eli), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
Չճշտված տվյալներով Նովոպավլովկա գյուղում բնակվում էր 758 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Ագուլիսի Բեգլարյանների մետաքսի մանարան-գործարան
Ագուլիսի Բեգլարյանների մետաքսի մանարան-գործարան, գործարան Ագուլիսում։ Աշխատել է 1870-1900-ական թվականներին։ Գործարանատեր Բեգլարյանը գնել և մշակել է ավելի քան 1300 փութ թաց բոժոժ՝ Ագուլիսի, Որդուարի և այլ տեղերի շերամապահական գործարաններից։ Գործարանում արտադրված մետաքսաթելը հիմնականում արտահանվել է Պետերբուրգ, Մոսկվա, Ֆրանսիա (Մարսել) և Իտալիա ։
Ծանոթագրություններ
Կատեգորիա:Գործարաններ
Վերտեխովո
Վերտեխովո (Вертехово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Ավգուստա (Գերմանիայի կայսրուհի)
Սաքսեն Վայմար Էյզենախի արքայադուստր Ավգուստա կամ Ավգուստա Մարիա Լուիզա Կատարինա (Augusta Marie Luise Katharina, ), Պրուսիայի թագուհի և Գերմանիայի առաջին կայսրուհի՝ որպես Գերմանիայի կայսր Վիլհելմ I-ի կին։
Վաղ տարիներ
Ավգուստան Սաքս Վեյմար Էյզենախի Մեծ իշխան Չառլզ Ֆրիդրիխի և Մարիա Պավլովնայի (Ռուսաստանի կայսր Պավել I- ի և Սոֆիա Դորոտեա Վյուրտենբերգցու դուստր (1786-1859)) երկրորդ դուստրն էր։
Ի տարբերություն հոր մտավոր սահմանափակ լինելուն, որը մինչև կյանքի վերջը նախընտրում էր հեքիաթներ կարդալ, Վոլֆգանգ Գյոթեն Ավգուստայի մորը՝ Մարիային համարել է «իր ժամանակի լավագույն և ամենանշանավոր կանանցից մեկը»։ Ավգուստան ստացել է բազմակողմանի կրթություն, ներառյալ նկարչության դասեր է վերցրել պալատական նկարիչ Լուիզա Զեյդլերից (Luise Seidler), ինչպես նաև երաժշտության դասեր պալատական խմբավար Յոհան Նեպոմուկ Հումելից (Johann Nepomuk Hummel)։
Հանդիպում Վիլհելմի հետ
Ավգուստան ընդամենը տասնհինգ տարեկան է եղել, երբ 1826 թվականին նա առաջին անգամ հանդիպել է իր ապագա ամուսնուն՝ արքայազն Վիլհելմին (Ուիլյամ), ով իրենից ավելի քան տասնչորս տարով մեծ էր։ Վիլհելմ երիտասարդ Ավգուստային «գերազանց անհատականություն» է համարել, բայց պակաս գրավիչ, քան իր ավագ քույրը՝ Մարիան (Princess Marie of Saxe-Weimar-Eisenach, 1808-1877), որի հետ 1827 թվականին ամուսնացել էր Վիլհելմի կրտսեր եղբայրը՝ Չառլզը (Prince Charles of Prussia) : Ամենից առաջ Վիլհելմի հայրն է պնդել է Ավգուստային կնության վերցնել։
Այդ պահին Վիլհելմը սիրահարված էր լեհական արքայադուստր Էլիզա Ռաձիվիլին (Elisa Radziwill), սակայն նրանց ամուսնությունը արքունիքում համարում էին մեզալյանս։ Այն ժամանակ թագաժառանգը Վիլհելմի ավագ եղբայրն էր՝ թագաժառանգ արքայազն Ֆրիդրիխ Վիլհելմը (հետագայում՝ թագավոր Ֆրեդերիկ Վիլհելմ IV): Նա և նրա կինը՝ Էլիզաբեթ Լուդովիկան (Elisabeth Ludovika of Bavaria (1801-1873)), երեք տարի ամուսնացած էին և ժառանգներ չունեին։ Չնայած չէր կանխատեսվում, որ նրանք կմնան անզավակ (ինչը, պարզվեց, որ այդպես էր), դատարանը ակնկալում էր, որ Վիլհելմը, որպես գահի ենթադրյալ ժառանգ, պետք է դինաստիկ ամուսնություն կազմեր և հետագա ժառանգներ ունենար։
Ֆրեդերիկ Վիլհելմ III թագավորը (Frederick William III of Prussia, 1770-1840) բարյացակամ էր իր որդու Վիլհելմի և Էլիզայի հարաբերությունների մեջ, բայց Պրուսական արքունիքը պարզեց, որ նրա նախնիները իրենց իշխանական տիտղոսը գնել էին կայսր Մաքսիմիլիան I- ից, և նա այնքան ազնվական չէր համարվում, որ ամուսնանար Պրուսիայի հավանական թագավորի հետ ։ Ճակատագրի հեգնանքով, թագաժառանգ արքայադուստր Էլիզաբեթ Լուդովիկան, ով որպես Բավարիայի արքայադուստր համարվել էր համապատասխան կոչում ունեցող, իր նախնիներից էր համարում Լիտվական մեծ իշխանական տոհմից Բոգուսլավ Ռաձիվիլին և Յանուշ Ռաձիվիլին, թեև իգական գծով։
Որոշ պալատականների կողմից առաջարկվեց, որ եթե Էլիզա Ռաձիվիլին որդեգրում է համարժեք դասի մի ընտանիք, ապա արքայազն Վիլհելմի հետ հնարավոր է ամուսնություն։ 1824 թվականին պրուսացիները դիմեցին Ռուսաստանի անզավակ Ալեքսանդր I- ին՝ զ որդեգրելու համար, բայց ռուսական ցարը մերժեց։ Էլիզայի քեռու՝ Պրուսիայի արքայազն Օգոստոսի կողմից երկրորդ որդեգրման ծրագիրը նույնպես ձախողվեց, քանի որ պատասխանատու կոմիտեն կարծում էր, որ որդեգրումը չի փոխում «արյունը»։ Մեկ այլ գործոն էին Մեկլենբուրգյան տոհմի հարաբերությունները՝ Պրուսիայի մահացած թագուհի Լուիզայի ազդեցությունը գերմանական և ռուսական արքունիքներում (նա Էլիզայի հորը չէր սիրում)։
Այսպիսով, 1826 թվականի հունիսին Վիլհելմի հայրը ստիպված էր պահանջել, որ որդին Էլիզայի հետ սպասվող ամուսնությունից հրաժարվի։ Այսպիսով, Վիլհելմն անցկացրեց հաջորդ մի քանի ամիսները փնտրելով ավելի հարմար հարսնացու, բայց չհրաժարվեց Էլիզայի հետ իր հուզական կապերից։ Ի վերջո, Վիլհելմը օգոստոսի 29-ին խնդրեց Ավգուստայի ձեռքը (գրավոր և իր հոր միջամտությամբ)։ Ավգուստան համաձայնվեց և 1828 թվականի հոկտեմբերի 25-ին նրանք նշանվեցին։
Պատմաբան Կարին Ֆոյերսթայն-Պրասերը երկու նշանածների նամակագրության հիման վրա ներկայացրել է Վիլյամի՝ երկու ամուսնությունների տարբերությունները։ Նա իր քույր Շառլոտին, որը Նիկոլայ I-ի կինն էր, Էլիզա Ռաձիվիլին նկատի ունենալով գրել է․ «Կյանքում կարելի է միայն մեկ անգամ սիրել», իսկ Ավգուստայի հետ կապված խոստովանել է, որ «Արքայադուստրը լավն է և խելացի, բայց ես սառն եմ նրա նկատմամբ»։ Ավգուստային դուր էր եկել իր ապագա ամուսինը և հույս ուներ երջանիկ ամուսնության, արդյունքում, դա ներքուստ երջանիկ ամուսնություն էր՝ չնայած արտաքին տպավորությանը։
1829 թվականի հունիսի 11-ին Վիլհելմը ամուսնացավ իր հարսնացուի հետ Շարլոտենբուրգի մատուռում։
Ամուսնական կյանք
Ամուսնության առաջին շաբաթները ներդաշնակ են եղել. Ավգուստան բարեհամբույր ընդունելության էր արժանացել Պրուսիայի թագավորական պալատում, այնուամենայնիվ, Ավգուստան շուտով սկսել է ձանձրանալ Բեռլինի պալատական զինվորական սթափությունից, իսկ պալատական պարտականությունների մեծ մասը (ինչը կարող էր հակազդել այս ձանձրույթին) վերապահվում էր նրա ամուսնու քրոջը՝ թագաժառանգ արքայադուստր Էլիզաբեթին։
Մի նամակում, որը Վիլհելմը գրել է իր քրոջը՝ Շառլոտին, 1818 թվականի հունվարի 22-ին, նա գրել է, որ անհանգստացած է իր կնոջ «կանացիության պակասի» զգացողությունից։ Արքայազն Ֆրիդրիխը (հետագայում Գերմանիայի կայսր Ֆրեդերիկ III) ծնվել է այդ տարվա վերջում՝ 1831 թվականի հոկտեմբերի 18-ին՝ նրանց ամուսնությունից երեք տարի անց, և 1838 թվականի դեկտեմբերի 3-ին՝ նրանց ամուսնությունից յոթ տարի անց ծնվել է Լուիզան։
Ավգուստան քաղաքականության մեջ
Արքայազն Վիլհելմը պատասխանատու էր 1848 թվականին Բեռլինի մարտյան հեղափոխության արյունահեղության համար, և թագավորն իր եղբոր խորհրդով, փախավ Լոնդոն, իսկ Ավգուստան և նրանց երկու երեխաները տեղափոխվեցին Պոտսդամ։
Ազատական շրջանակներում լրջորեն քննարկվել է մի գաղափար, որ հնարավոր է, որ թագավորը ստիպված է եղել հրաժարվել գահից, թագաժառանգն էլ կհրաժարվեր գահի իր իրավունքներից, և փոխարենը Ավգուստան իր որդու համար ռեգենտություն կվերցներ։ Քանի որ այդ ժամանակվա նամակներն ու օրագրերը հետագայում ոչնչացրել է Ավգուստան, պարզ չէ՝ արդյոք նա լրջորեն դիտարկել էր այս տարբերակը։
1848 թվականի մայիսին, Գերմանիայի Ազգային ժողովի 800 անդամներ հանդիպել են Ֆրանկֆուրտի Սուրբ Պողոս եկեղեցում (Պաուլսկիրխե)՝ քննարկելու գերմանական միավորման հարցը, և հաջորդ ամիս արքայազն Վիլհելմը վերադարձել է Լոնդոնից։ Մեկ տարի անց՝ 1849 թվականին, նա նշանակվել է Ռեյնի նահանգի գլխավոր նահանգապետ, իսկ 1850 թվականի գարնանը նա և Ավգուստան բնակություն են հաստատել Կոբլենցում։
Ֆրանկֆուրտի ազգային ժողովում թագավորը հրաժարվեցլ էր պառլամենտի առաջարկած Գերմանիայի կայսր տիտղոսն ընդունել։ Թագավորի կարծիքով միայն վերստեղծված ընտրական կոլեգիան նման իրավասություն ուներ (նա ակնկալում էր վերականգնել Սրբազան հռոմեական կայսրությունը) ։
Կյանքը Կոբլենցում
Ավգուստան վայելում էր կյանքը Կոբլենցում և այստեղ էր, որ վերջապես կարող էր ապրել պալատական կյանքով, ինչպես սովոր էր Վայմարում իր մանկության տարիներին։ Այդ ընթացքում նրանց որդին՝ Ֆրիդրիխը (հետագայում՝ Ֆրեդերիկ), ոչ հեռու գտնվող Բոննում իրավագիտություն էր ուսումնասիրում՝ այդպիսով լինելով պրուսական առաջին արքայազնը, ով ստանում էր ակադեմիական կրթություն։ Ինչին նպաստում էր նաև Ավգուստան։
1856 թվականին Ավգուստայի և Վիլհելմի միակ դուստրը՝ արքայադուստր Լուիզան (այն ժամանակ 17 տարեկան), ամուսնացել է Բադենի մեծ իշխան Ֆրեդերիկի հետ, իսկ 1858 թվականին նրանց որդին՝ Ֆրեդերիկը, ամուսնացել է արքայադուստր Վիկտորիայի՝ Վիկտորիա թագուհու և արքայազն Ալբերտի առաջնեկի հետ։ Ավգուստան դա տեսնում էր որպես անձնական հաղթանակ, և հույս ուներ, որ իր նոր հարսի Միացյալ Թագավորության նման ժամանակակից երկրի լիբերալ դաստիարակությունը, մասնավորապես արքայազն Ալբերտի օրոք, Ֆրեդերիկի համար լիբերալ միապետության կհանգեցնի նաև իր երկրում։
Վերադարձ Բեռլին
1858 թվականին Վիլհելմը դարձավ ռեգենտ այն բանից հետո, երբ նրա եղբայրն այլևս չկարողացավ ղեկավարել իր կառավարությունը մի քանի ինսուլտների պատճառով։ Նա և Ավգուստան ուղևորվեցին Բեռլինի արքունիք։
Վիլհելմը շուտով աշխատանքից ազատեց նախկին կառավարությունը, երբ 1861 թվականին իր անզավակ եղբոր մահից հետո հաջորդեց նրան որպես թագավոր Ուլիամ I Պրուսիացի։ Թագադրումը տեղի է ունեցել Լայպցիգի ճակատամարտի տարեդարձի օրը՝ հոկտեմբերի 18-ին, Քյոնիգսբերգի Շլոսկիրխեում․ ինչը 1701 թվականից ի վեր Պրուսիայում թագավորի թագադրման առաջին արարողությունն էր և և 19-րդ դարում գերմանացի թագավորի միակ թագադրումը ։
Նա նշանակեց իր լիբերալ նախարարներին, մասնավորապես Կոբլենցի իր արքունիքից, այդ թվում էր Ալեքսանդր ֆոն Շլայնիցը, որը դարձավ Արտաքին գործերի նախարար. Ավգուստ ֆոն Բեթմանը, որը դարձավ մշակույթի նախարար և Կառլ Անտոնը Հոհենցոլերն-Սիգմարինգենից, որը դարձավ Պրուսիայի նախարար--նախագահ։ Պահպանողական հակառակորդները դա համարում էին Ավգուստայի ձեռքի գործը, բայց նրա քաղաքական ազդեցությունը Վիլհելմի վրա բավականին փոքր էր։ Դա ակնհայտ դարձավ մի քանի ամիս անց, երբ նա ցրեց խորհրդարանը, որը չէր ենթարկվում իր կամքին։ Թագավորը Օտտո ֆոն Բիսմարկին նշանակեց Պրուսիայի նոր նախարար-նախագահ (վարչապետ)։ Ավգուստան, որն այժմ թագուհի էր, Բիսմարկին համարում էր իր մահացու թշնամին, և Բիսմարկը նույնպես արհամարհում էր Ավգուստային ամուսնու վրա ունեցած (թեկուզ փոքր) ազդեցության համար։
Ավգուստային հատկապես վախեցնում էր Բիսմարկի արտաքին քաղաքականությունը և Ավստրո-Պրուսական պատերազմի մեկնարկից սկսած նրա գործից։ Միևնույն ժամանակ, նա ավելի ու ավելի հեռացավ թագավորից և Բիսմարկը խորհրդարանում սկսեց բացասական մեկնաբանություններ անել թագուհու մասին. թագուհին արձագանքեց՝ կոպիտ լինելով Բիսմարկի կնոջ՝ Յոհաննայի հետ։